Välihampaat

Välihampaat () ovat ihmisen hampaiston hampaita. Ne sijaitsevat kulmahampaiden ja poskihampaiden välissä.MeSH: Välihammas. Ihmisen pysyvässä hampaistossa on 8 välihammasta, eli 2 joka hammassektorilla. Maitohampaissa ei ole välihampaita.

Välihampaita pidetään yleisesti "siirtymähampaina" ruokapalojen irrottamisen ja niiden pureskelun välillä, sillä niillä on sekä kulmahampaiden että poskihampaiden ominaisuuksia. Useilla nisäkkäillä on neljä välihammasta hammassektorilla. Hammaslääkärikielessä välihampaita kutsutaan "nelosiksi" ja "vitosiksi".

 Katso myös 
Etuhampaat
Kulmahampaat

 Lähteet 

Luokka:Hampaat